Komission asetus (ETY) N:o 1030/86, annettu 8 päivänä huhtikuuta 1986, tavaroiden luokittelusta yhteisen tullitariffin alanimikkeeseen 73.40 B



Virallinen lehti nro L 095 , 10/04/1986 s. 0013 - 0013

Suomenk. erityispainos Alue 2 Nide 4 s. 0113

Ruotsink. erityispainos Alue 2 Nide 4 s. 0113



KOMISSION ASETUS (ETY) N:o 1030/86, annettu 8 päivänä huhtikuuta 1986, tavaroiden luokittelusta yhteisen tullitariffin alanimikkeeseen 73.40 B EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) 2055/84(2), ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin avainrengasta, joka koostuu pienestä, noin 3 senttimetriä pitkästä nikkelillä pinnoitetusta teräsketjusta, jonka toisessa päässä on samaa metallia oleva avattava ja suljettava rengas ja toisessa pieni muovista valmistettu kotelo (noin 5 × 2,5 senttimetriä), jonka sisässä olevan pienen osoitekirjan kannessa on kaupallinen viesti, neuvoston asetuksen (ETY) N:o 950/68(3), sellaisena kuin se on viimeksi muutettuna neuvoston asetuksella (ETY) N:o 3679/85(4), liitteenä olevan yhteisen tullitariffin nimikkeeseen 73.40 kuuluvat muut rauta- tai terästavarat ja yhteisen tullitariffin nimikkeeseen 48.18 muun muassa konttorikirjat, harjoitusvihot, muistikirjat, muistilehtiöt, tilauskirjat, kuittilomakekirjat ja päiväkirjat; mainitut nimikkeet voidaan ottaa huomioon edellä mainittuja tavaroita luokiteltaessa, avainrengas on eri osista kokoonpantu tavara; osoitekirja on liian pieni käytettäväksi käytännössä; rengas ja pieni ketju, jotka ovat pinnoitettua terästä, antavat tavaralle erityisesti sen tavanomaisen käyttötarkoituksen kannalta yhteisen tullitariffin nimikkeistön 3 yleisen tulkintasäännön b alakohdassa tarkoitetun olennaisen luonteen; avainrengas on näin ollen luokiteltava yhteisen tullitariffin alanimikkeeseen 73.40 B, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Avainrengas, joka koostuu pienestä, noin 3 senttimetriä pitkästä nikkelillä pinnoitetusta teräsketjusta, jonka toisessa päässä on samaa metallia oleva avattava ja suljettava rengas ja toisessa pieni muovista valmistettu kotelo (noin 5 × 2,5 senttimetriä), jonka sisässä olevan pienen osoitekirjan kannessa on kaupallinen viesti, on luokiteltava yhteisen tullitariffin alanimikkeeseen 73.40 Muut rauta- tai terästavarat: B. muut. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä huhtikuuta 1986. Komission puolesta COCKFIELD Varapuheenjohtaja (1) EYVL N:o L 14, 21.1.1969, s. 1 (2) EYVL N:o L 191, 19.7.1984, s. 1 (3) EYVL N:o L 172, 22.7.1968, s. 1 (4) EYVL N:o L 351, 28.12.1985, s. 2